Author: ibittnerova
Last saved by: tberan
Company: MF-SR

Predkladacia správa 

Vláda Slovenskej republiky uznesením č. 313 z 18. mája 2011 schválila Koncepciu reformy daňovo – odvodového systému. Z bodu B.2 uvedeného uznesenia vyplynula podpredsedovi vlády a ministrovi financií úloha predložiť na rokovanie vlády situačnú správu o programe UNITAS  

Situačná správa o programe UNITAS k 31. 8. 2011 obsahuje informácie o aktuálnom stave rozpracovanosti programu UNITAS, dosiahnutom postupe v tejto oblasti, ako aj návrh ďalšieho optimálneho postupu pri zjednocovaní výberu daní, cla a poistných odvodov.  
 
Vzhľadom na skutočnosť, že predkladaný materiál nezasahuje do pôsobnosti iných orgánov verejnej moci a ani z neho nevyplývajú týmto orgánom nijaké úlohy, v súlade s čl. 10 ods. 7 písm. a) Smernice na prípravu a predkladanie materiálov na rokovanie vlády Slovenskej republiky nebolo potrebné predmetný materiál predložiť na medzirezortné pripomienkové konanie.
 
Materiál nemá vplyvy na rozpočet verejnej správy, podnikateľské prostredie, sociálne vplyvy, vplyvy na životné prostredie a informatizáciu spoločnosti.